

Informații generale privind autoritatea contractantă, în special denumirea, codul fiscal, adresa, număr de telefon, adresa de e-mail, persoană de contact: Județul Cluj, cu sediul în municipiul Cluj-Napoca, Calea Dorobanților nr. 106, jud. Cluj, cod fiscal 4288110, tel. 0372/640000, e-mail: infopublic@cjcluj.ro.

[bookmark: _Hlk126656173][bookmark: _Hlk126656194]Județul Cluj invită unitățile de cult care organizează programe şi proiecte în domeniul cultelor religioase să depună oferte în scopul atribuirii contractelor de finanțări nerambursabile pentru domeniul culte religioase.
1. Procedura aplicată pentru atribuirea contractelor de finanțare nerambursabilă a proiectelor în domeniul cultelor religioase pentru anul 2026 este cea reglementată de:
· Legea nr. 350/2005 privind regimul finanţărilor nerambursabile din fondurile publice alocate pentru activităţi nonprofit de interes general, cu modificările şi completările ulterioare;
· Legea nr. 273/2006 privind finanțele publice locale, cu modificările și completările ulterioare;
· [bookmark: _Hlk119936945]Legea nr. 544/2001 privind liberul acces la informaţiile de interes public, cu modificările şi completările ulterioare;
· Legea nr. 94/1992 privind organizarea și funcționarea Curții de Conturi, republicată, cu modificările și completările ulterioare;
· [bookmark: _Hlk147132024][bookmark: _Hlk119936916]Legea nr. 489/2006 privind libertatea religioasă și regimul general al cultelor, republicată, cu modificările și completările ulterioare;
· Ordonanța de Urgență a Guvernului nr. 57/2019 privind codul administrativ, cu modificările și completările ulterioare;
· Ordonanța Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările și completările ulterioare; 
· Hotărârea Guvernului nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România, republicată, cu modificările și completările ulterioare; 
· Hotărârea Consiliului Județean Cluj nr. 65/11.05.2026 privind  aprobarea bugetului general propriu al Județului Cluj pe anul 2026;
· Hotărârea Consiliului Județean Cluj nr. 219/20.12.2023 privind aprobarea regulamentelor de finanțare nerambursabilă, de la bugetul județului Cluj, în domeniul acțiunilor culturale, tineretului și socio-educaționale, sportiv și cel al cultelor religioase.
2. Solicitanții pot fi: unitățile de cult din raza administrativ teritorială a județului Cluj aparținând cultelor religioase recunoscute din România.
3. Sursa de finanțare a contractelor și valoarea: bugetul propriu al Județului Cluj, 3.050.000 lei.
[bookmark: _Hlk193696529][bookmark: _Hlk193447918]4. Durata programului: de la semnarea contractului de ambele părți până în 31.12.2026.
[bookmark: _Hlk157418962][bookmark: _Hlk193786611]5. Data limită de depunere a propunerilor de proiecte: 02.06.2026 ora 24. Solicitările depuse după data menționată mai sus nu vor fi luate în considerare.
6. Modalitatea de depunere a propunerilor de proiecte: propunerea de proiect va fi încărcată exclusiv pe platforma online Ghișeul Unic, accesând linkul: https://public.cluj.archi. 
[bookmark: _Hlk193448010]7. Selecția și evaluarea proiectelor în vederea obținerii finanțării nerambursabile se vor face de către comisia de evaluare în perioada 03.06.2026 – 17.06.2026.
[bookmark: _Hlk505253589]8. Informații și clarificări cu privire la documentația de finanțare se regăsesc pe site-ul Județului Cluj: www.cjcluj.ro. La întocmirea cererii se vor avea în vedere acțiuni care vor fi efectuate după data încheierii contractului de finanțare. Procedura de solicitare a finanțării nerambursabile constă în: pe platforma Ghișeul Unic se completează formularul de solicitare a finanțării nerambursabile, declarația pe proprie răspundere a reprezentantului unității de cult și declarația privind contribuția proprie. Este obligatorie completarea tuturor câmpurilor din cererea de finanțare. Cererile completate parțial nu vor fi luate în considerare.  Alocarea sumelor se realizează prin hotărâre a consiliului județean, pe baza cererilor primite de la unitățile de cult și a propunerilor făcute de Comisia de evaluare și selecție a proiectelor unităților de cult. Nu se acceptă modificări ulterioare ale proiectelor selectate și nici înlocuirea acestora cu altele. 

9. Precizări suplimentare:
Conform art. 20, alin (2) din Legea nr. 350 din 2005 privind regimul finanţărilor nerambursabile din fonduri publice alocate pentru activități nonprofit de interes general, Autoritatea finanțatoare organizează sesiune de urgență și reduce termenul de depunere a solicitărilor pentru acordarea finanțării nerambursabile pentru proiecte.
Această decizie privind organizarea unei sesiuni de urgență este necesară pentru sprijinirea proiectelor de interes general, având un impact direct asupra comunității locale. Aceste inițiative nu doar stimulează dezvoltarea culturală, socială și economică a orașului, ci și consolidează imaginea administrației publice. Lipsa sprijinului poate genera efecte negative semnificative, afectând percepția publică, relațiile cu partenerii instituționali și evoluția orașului pe termen lung. Pentru a evita riscurile privind pierderea parteneriatelor strategice cu sectorul ONG, diminuarea atractivității orașului, pierderea încrederii în municipalitate și pentru a proteja imaginea acesteia, organizarea unei sesiuni de finanțare de urgență este esențială, demonstrând astfel angajamentul administrației locale față de dezvoltarea comunității și menținând o relație solidă cu cetățenii și partenerii locali. Sesiunea de finanțare de urgență va demonstra angajamentul administrației locale față de dezvoltarea comunității, va menține o relație pozitivă cu cetățenii și partenerii locali și va contribui la menținerea unei imagini favorabile pentru oraș.
 


